**Nr. 20358/03.04.2025**

**PROIECT DE HOTĂRÂRE**

**privind aprobarea delegării gestiunii serviciului de iluminat public din municipiul Sfântu Gheorghe prin achiziție publică de servicii**

**Consiliul Local al Municipiului Sfântu Gheorghe, în sedinţă ordinară;**

Având în vedere Referatul de aprobare nr. 20355/03.04.2025 al viceprimarului municipiului Sfântu Gheorghe, dl. Toth-Birtan Csaba;

Având în vedere Raportul de specialitate nr. 20357/03.04.2025 al Direcţiei generale de gospodărire comunală din cadrul Primăriei municipiului Sfântu Gheorghe;

Având în vedere referatele Comisiilor de specialitate ale Consiliului Local al Municipiului Sfântu Gheorghe;

Având în vedere dispoziţiile Legii nr. 51**/**2006,privind serviciile comunitare de utilităţi publice, cu modificările şi completările ulterioare, republicată;

Având în vedere dispoziţiile Legii nr. 230/2006 privind serviciul de iluminat public;

Având în vedere dispoziţiile Legii nr. 98/2016privind achiziţiile publice;

Având în vedere prevederile Legii nr. 100/2016 privind concesiunile de lucrări şi concesiunile de servicii;

Având în vedere lucrarea „Studiu de oportunitate pentru fundamentarea si stabilirea solutiilor optime de delegare a gestiunii serviciului de iluminat public si semaforizare mun. Sfantu Gheorghe”, elaborat de către Ago Proiect Engineering SRL Cluj-Napoca, primit în baza Procesului verbal de predare-primire, înregistrat la Primăria municipiului Sfântu Gheorghe sub nr. 5531/31.01.2025;

Având în vedere parcurgerea procedurii prevăzute la art. 7 alin. (13) din Legea nr. 52/2013 privind transparenţa decizională în administraţia publică, republicată, cu modificările ulterioare;

Urgența adoptării este justificată deoarece contractul nr. 65288/07.10.2019 privind delegare a gestiunii serviciului de iluminat public și semaforizare în municipiul Sfântu Gheorghe expira la data de 07.10.2025.

În conformitate cu prevederile art. 129 alin. (2) lit. d) și alin. (7) lit. n) din Legea nr. 57/2019 privind Codul administrativ, privind Codul administrativ, cu modificările și completările ulterioare;

În temeiul art. 139 alin. (3) și art. 196 alin. (1) lit. a. din Legea nr. 57/2019 privind Codul administrativ, cu modificările și completările ulterioare;

**HOTĂRĂŞTE**

**ART. 1**.– Se aprobă“Studiul de oportunitate pentru fundamentarea si stabilirea soluțiilor optime de delegare a gestiunii serviciului de iluminat public și semaforizare în municipiul Sfantu Gheorghe”, anexa nr. 1 la prezenta hotărâre, din care face parte integrantă.

**ART. 2. –** Se aprobă Regulamentul serviciului de iluminat public din municipiul Sfântu Gheorghe, anexa nr. 2 la prezenta hotărâre, din care face parte integrantă.

**ART. 3.** **–** Se aprobă Caietul de sarcini pentru delegarea gestiunii serviciului de iluminat public din municipiul Sfântu Gheorghe, anexa nr. 3 la prezenta hotărâre, din care face parte integrantă.

**ART. 4.** – Se aprobă delegarea gestiunii serviciului de iluminat public din municipiul Sfântu Gheorghe prin achiziţie publică de servicii.

**ART. 5.** **–** Se aprobă proiectul **Contractului de delegare a gestiunii serviciului de iluminat public din municipiul Sfântu Gheorghe prin achiziţie publică de servicii**, anexa nr. 4 la prezenta hotărâre, din care face parte integrantă.

**ART. 6.** **–** Se aprobă **Strategia de contractare**, anexa nr. 5 la prezenta hotărâre, din care face parte integrantă.

**ART. 7.** **–** Se aprobă **Formularele procedurii de achiziție publică a delegării serviciului de iluminat public**, anexa nr. 6 la prezenta hotărâre, din care face parte integrantă.

**ART. 8.** **–** Se aprobă **Fişa de date** a **procedurii de achiziție publică a delegării serviciului de iluminat public**, anexa nr. 7 la prezenta hotărâre, din care face parte integrantă.

**ART. 9.** **–** Se aprobă Formularul standard pentru documentul unic de achiziţii europene (DUAE), anexa nr. 8 la prezenta hotărâre, din care face parte integrantă.

**ART. 10. –** Cu data intrării in vigoare a prezentei hotărâri, Hotărârea nr. 66/2025 privind aprobarea Studiului de oportunitate pentru fundamentarea și stabilirea soluțiilor optime de delegare a gestiunii serviciului de iluminat public și semaforizare în municipiul Sfântu Gheorghe, se abrogă.

**ART. 11.** – Cu executarea prezentei hotărâri se încredinţează primarul municipiului Sfântu Gheorghe și Direcţia generală de gospodărire comunală din cadrul Primăriei municipiului Sfântu Gheorghe.

Sfântu Gheorghe, la \_\_\_\_\_\_\_\_\_\_\_ 2025.

**PREŞEDINTE DE ŞEDINŢĂ**